Brian Paul Schmidt

miniatur|Interview mit Schmidt nah sien Nobelvörleesen
Brian Paul Schmidt (* 24. Februar 1967 in Missoula, Montana, USA) is en US-amerikaansch/austraalsch Astronom. 2011 kreeg he den Nobelpries för Physik. 

 Biografie 
Schmidt is in Montana un Alaska upwussen. He hett Physik un Astronomie an de University of Arizona studeert un 1993 an de Harvard University mit en Arbeit över Typ-II-Supernovae, betrüet vun Robert Kirshner sien Doktertitel (Ph.D.) maakt. Siet 1995 arbeit he in Australien an dat Mount-Stromlo-Observatorium un siet 1999 an de Australian National University.

Schmidt leit dat High-z Supernova Search Team, een vun de beid Teams, de Enn' vun de 1990er Johren ut dat Meeten vun de Helligkeit vun feern Supernovae vun den Typ Ia faststellt hemm, dat sück de Expansion vun dat Universums beschleunigt. Disse Opdecken weer Utlöser vun de hüüdig Söök nah de Natuur vun de Düstere Energie. Neben Supernovae interesseert sück Schmidt för  Gammablitze un is wetenschaplich Baas vun dat Skymapper-Projekt to'n Bau vun en  Dörmusterungsteleskop för den Süüdhimmel.

2011 kreeg he gemeensam mit Saul Perlmutter un Adam Guy Riess den Nobelpries för Physik. Würdigt wurr dormit hör Opdecken vun de beschleunigt Expansion vun dat Universum dör dat Beobachten vun feern Supernovae.The Nobel Prize in Physics 2011 bi nobelprize.org, 4. Oktober 2011 (engelsch; afropen an' 4. Oktober 2011).

 Utteeken 
 2006: Shaw Prize
 2007: Gruber-Pries för Kosmologie
 2011: Nobelpries för Physik
 2012: Dirac Medal (UNSW)

 Weblenken 


 Homepage vun Brian Schmidt

 Enkeld Nahwiesen 

Kategorie:Mann
Kategorie:Börger von de USA
Kategorie:Astronom
Kategorie:Nobelpriesdräger (Physik)
Kategorie:Boren 1967